Orson Scott Card

Orson Scott Card (Richland, Washington állam, 1951. augusztus 24. –) amerikai író, változatos témákban alkot a sci-fi-től a vallási alapú kalandregényekig.

Életpályája 
Card a washingtoni Richlandben született, Kaliforniában, Arizonában és Utahban nőtt fel, Brazíliában volt mormon misszionárius, a Brigham Young Egyetemen és a Utah Egyetemen végzett, jelenleg az észak-carolinai Greensboróban él feleségével, Kristine-nel. Öt gyermekük van: Geoffrey (aki maga is író), Emily, Charlie Ben, Zina Margaret és Erin Louisa. A gyermekek nevüket Chaucer, Brontë és Dickinson, Dickens, Mitchell és Alcott írók után kapták.

Írói pályája 
Card a könyvkiadással először a tudományos–fantasztikus műfajban találkozott (Hot Sleep és Capitol novellák), belekóstolva a fantasy-be is (Songmaster). Talán legismertebb műve a Végjáték (regény) (Ender's Game), ami az 1985-ös publikálása óta az egyik legnépszerűbb sci-fi regény. Mind a Végjáték, mind pedig folytatása, A Holtak Szószólója (Speaker for the Dead) megkapta a Hugo-díjat és a Nebula-díjat is, ami Cardot az első (és 2004-ig az egyetlen) olyan szerzővé tette, aki egymás utáni években mindkét díjat elnyerte.

Művei azonban nem csak sci-fi regényekből állnak. A Lost Boys, Treasure Box és Enchantment regényei, a Mélység című James Cameron film regényváltozata, a Teremtő Alvin meséi sorozat és a Pastwatch alternatív történelme, vagy a Doug Chiang-gal, a Star Wars művészével együtt alkotott Robota mind újabb és újabb oldaláról mutatják be az írót.

Írásait részletesen kidolgozott szereplők és morális kérdések jellemzik. Ahogy Card nyilatkozta: „Mindannyiunkat foglalkoztatnak az erkölcsi kérdések, nemesség, tisztesség, boldogság, jóság – a dolgok, melyek az életben számítanak, de tökéletes tisztaságukban csak a regényekben mutathatók be.”

Egyes regényei, mint a Stone Tables (Kőtáblák), ami a bibliai Mózes prófétáról szól; a Women of Genesis (A teremtés asszonyai) trilógia; a The Folk Of The Fringe történetek; a mormon vallás úttörőiről írt Szentek kifejezetten vallási témákra épülnek. Más műveiben a mormon hit hatásai kevésbé nyilvánvalóak: a Homecoming és a Teremtő Alvin meséi sorozatok részben a A Mormon könyvére és a vallás alapítója, Joseph Smith életére épülnek, de több más művében is (mint például a Végjáték sorozat későbbi részeiben – Xenocide (Fajirtás) és Children of the Mind (Az elme gyermekei) – szereplő, minden élőt átszövő szálak, vagy az élet és halál kérdései) megfigyelhető a mormon világnézet finom alkalmazása.

Regényein és rövid novelláin túl Card nem–fikciós műveket is ír. 1980 környékén számos műszaki témájú cikket írt a Compute! és az Ahoy! magazinokba a Commodore mikroszámítógépekről. Röviddel a 2001. szeptember 11-i terrortámadás után indította a greensborói Rhino Times lapban a Card weblapján máig olvasható „Háborús figyelő” rovatot (amit később „Világ–figyelőre” neveztek át).

Válogatott bibliográfiája

Végjáték előtti művek 
 Listen, Mom and Dad (non-fiction) (1978)
 Capitol (1978)
 Hot Sleep (1978)
 A Planet Called Treason (1978)
 Songmaster (1979)
 Unaccompanied Sonata and Other Stories (1980)
 Ainge (non-fiction, 1982)
 Saintspeak (non-fiction, 1982)
 A kegyelem ára (Hart's Hope, 1983)
 The Worthing Chronicle (1983) – a Hot Sleep és a Capitol átdolgozott változata
 Saints (1983)

Az Ender-saga 
 Végjáték (Ender's Game, 1985)
 A Holtak Szószólója (Speaker for the Dead, 1986)
 Fajirtás (Xenocide, 1991)
 Az elme gyermekei (Children of the Mind, 1996)
 First Meetings (novelláskötet, 2002)
 A War of Gifts (novelláskötet, 2007)
 Ender Száműzetésben (Ender in Exile, 2008)

Az Árnyék-sorozat 
 Ender árnyéka (Ender's Shadow, 1999) – a Végjátékkal párhuzamosan fut
 A Hegemón árnyékában (Shadow of the Hegemon, 2001)
 Árnyékbábok (Shadow Puppets, 2002)
 Az óriás árnyéka (Shadow of the Giant, 2005)
 Shadows In Flight (2012)

Első Hangy háború-sorozat (Orson Scott Card & Aaron Johnston) 
 Earth Unaware (2012)
 Earth Afire (2013)
 Earth Awakens (2014)

Második Hangy háború-sorozat (Orson Scott Card & Aaron Johnston) 
 The Swarm (2016)
 The Hive (2019)

Hadiiskola sorozat 
 Children of the Fleet (2017)

Útkereső sorozat 
 Pathfinder (2010)
 Ruins (2012)
 Visitors (2014)

The Mithermages sorozat 
 The Lost Gate (2011)
 The Gate Thief (2013)
 Gatefather (2015)

A Teremtő Alvin-sorozat 
 A hetedik fiú (regény) (Seventh Son, 1987)
 A rézbőrű próféta (Red Prophet, 1988)
 Kovácsinas (Prentice Alvin, 1989)
 Vándorlegény (Alvin Journeyman, 1995)
 Fáklya (Heartfire, 1998)
 The Yazoo Queen (novella, 2003)
 A Kristályváros (The Crystal City, 2003)
 Master Alvin (előkészületben)

A Homecoming-saga 
 The Memory of Earth (1992)
 The Call of Earth (1992)
 The Ships of Earth (1994)
 Earthfall (1995)
 Earthborn (1995)

The Women of Genesis-sorozat 
 Sarah (2000)
 Rebekah (2001)
 Rachel and Leah (2004)
 The Wives of Israel (előkészületben)

Egyéb, Végjáték utáni művek 
 Cardography (1987)
 Wyrms (1987)
 Treason (1988) – az A Planet Called Treason átdolgozott változata
 The Folk Of The Fringe (1989)
 The Abyss (1989) – James Cameronnal
 Maps in a Mirror: The Short Fiction of Orson Scott Card (1990)
 Eye For Eye / Tunesmith (két regény, 1990) – az Eye For Eye Card műve, a Tunesmith pedig Lloyd Biggle, Jr.-é
 The Worthing Saga (1990)
 Lost Boys (1992)
 A Storyteller in Zion (non-fiction, 1993)
 Monkey Sonatas (novelláskötet, 1993)
 Lovelock (1994) – Kathryn H. Kidd-del
 Pastwatch: The Redemption of Christopher Columbus (1996) (Múltfigyelők, Kalandor Kiadó 2004)
 Treasure Box (1996)
 Stone Tables (1997)
 Homebody (1998)
 Enchantment (1999)
 Magic Mirror (1999)
 Robota (2003)
 Pastwatch: The Flood (előkészületben)
 Advent Rising (videójáték, 2005)

Színművek 
 Posing as People – három novella színpadra átírva, először Card rendezésében

Könyvek az írásról 
 Character and Viewpoint (1988)
 How to Write Science Fiction and Fantasy (1990)

Magyarul 
Végjáték; ford. F. Nagy Piroska; Móra, Bp., 1991 (Galaktika fantasztikus könyvek)
Végjáték. A holtak szószólója; ford. Szántai Zsolt; Valhalla Páholy, Bp., 1994
Fajirtás. Orson Scott Card Végjáték ciklusának legújabb kötete; ford. Mohácsi Enikő; Szukits, Szeged, 1999
A hetedik fiú; ford. Horváth Norbert; Kalandor, Bp., 2002 (Teremtő Alvin meséi)
A rézbőrű próféta; ford. Horváth Norbert; Kalandor, Bp., 2003 (Teremtő Alvin meséi)
Múltfigyelők. Kolumbusz Kristóf feloldozása; ford. Szabó Anikó; Bolt Kft., Bp., 2004
Kovácsinas; ford. Horváth Norbert; Bolt Kft., Bp., 2004 (Teremtő Alvin meséi)
Vándorlegény; ford. Horváth Norbert; Bolt Kft., Bp., 2005 (Teremtő Alvin meséi)
Fáklya; ford. Horváth Norbert; Kalandor, Bp., 2008 (Teremtő Alvin meséi)
Ender árnyéka. A jövő immáron a jelen; ford. Horváth Norbert; Alexandra, Pécs, 2011
Végjáték; ford. Bihari György; Dáin, Szeged, 2011
A Hegemón árnyékában; ford. Darnyik Judit; Alexandra, Pécs, 2012
A kegyelem ára; Delta Vision, Bp., 2012 (Mesterművek)
Bűvölet; Delta Vision, Bp., 2013 (Mesterművek)
A holtak szószólója. Végjáték 2; ford. Körmendi Ágnes; Unio Mystica, Bp., 2014
Az elme gyermekei. Végjáték 4; ford. Hargittai Krisztina; Unio Mystica, Fót, 2015
Végjáték; ford. F. Nagy Piroska; 3. jav. kiad.; Unio Mystica, Fót, 2015
Árnyékbábok; ford. Hargittai Krisztina; Unio Mystica, Fót, 2015
Kristályváros; ford. Horváth Norbert;  Delta Vision, Bp., 2015 (Teremtő Alvin meséi)
Ender száműzetésben. Végjáték-univerzum; ford. Hargittai Krisztina; Unio Mystica, Fót, 2016
Fhérgek; Delta Vision, Bp., 2016 (Mesterművek. Science fiction)

Jegyzetek

Források 
 A hivatalos Orson Scott Card website
 Életrajz Orson Scott Card lapján
 Részletes biográfia

További információk 

 Rajongói lap és információk

Kapcsolódó szócikkek 
 Tudományos-fantasztikus irodalom
 Mormon vallás (Az Utolsó Napok Szentjeinek Jézus Krisztus Egyháza)

Amerikai sci-fi-szerzők
1951-ben született személyek
Élő személyek